Det portugisiske formandskab vil afholde det næste seminar om menneskerettigheder i maj 2000, og den kinesiske side har på den sidste runde i dialogen, i oktober 1999, accepteret EU's forslag om teknisk bistand til ratifikationsproceduren for FN's internationale konvention om økonomiske, sociale og kulturelle rettigheder og FN's internationale konvention om borgerlige og politiske rettigheder, som den kinesiske regering har underskrevet.